The Russians Are Coming, the Russians Are Coming
<s>The Russians Are Coming, the Russians Are Coming (), u bivšoj Jugoslaviji prikazan pod skraćenim naslovom Rusi dolaze, je američka filmska komedija snimljena 1966. godine u režiji Normana Jewisona.</s><s>Predstavlja adaptaciju romana The Off-Islanders Nathaniela Benchleya.</s><s>Radnja prikazuje kako se sovjetska podmornica nasuče na pješčani sprud ispred obale Nove Engleske, te kako njen zapovjednik (koga tumači Theodore Bikel) šalje svog zamjenika (koga tumači Alan Arkin) i još nekoliko članova posade na kopno kako bi u lokalnom gradiću, lažno se izdajući za Norvežane, pokušali nabaviti brod s kojim bi "diskretno" oteglili podmornicu natrag na otvoreno more; njihovi napori, međutim, izazivaju sve veću sumnju dijela žitelja koji postaju uvjereni kako su u pitanju pripreme za invaziju te niz komičnih nesporazuma eskalira do ozbiljne prijetnje izbijanja Trećeg svjetskog rata.</s>

<s>Film je napravljen u vrijeme kada su se hladnoratovske napetosti počele smirivati te je predstavljao jedno od tada prilično rijetkih ostvarenja u kojima su sovjetski likovi umjesto kao negativci prikazani kao "obični" ljudi koji su se našli u problemima koje, na kraju, zajednički pokušavaju riješiti sa Amerikancima.</s><s>Njegov sadržaj je u mnogo čemu bio odraz vremena, bilo da je riječ o široko rasprostranjenim pacifističkim stavovima, bilo nastojanje da se apokaliptička tjeskoba izazvana događajima poput Kubanske raketne krize smiri kroz satirički prikaz nepovjerenja obje strane.</s><s>Film je doživio veliki uspjeh kako u kino-dvoranama, tako i kod kritičara, te je osvojio Zlatni globus za najbolji mjuzikl ili komediju.</s><s>Prema Jewisonovim riječima, neke od kopija su bile poslane u SSSR gdje su tamošnje vlasti izrazile zadovoljstvo načinom prikaza Sovjeta.</s><s>Kasniji kritičari su, međutim, bili nešto manje skloni filmu, držeći da je Jewison, pogotovo u završnim scenama, pretjerao u nastojanju da kroz nekoliko algeorijskih scena gledatelje uvjeri u nužnost miroljubive koegzistencije.</s>

<s>Uloge</s>

<s>Alan Arkin ...</s><s>Por.</s><s>Yuri Rozanov
 Carl Reiner ...</s><s>Walt Whittaker
 Eva Marie Saint ...</s><s>Elspeth Whittaker
 Brian Keith ...</s><s>Šef policije Link Mattocks
 Jonathan Winters ...</s><s>Pozornik Norman Jonas
 Paul Ford ...</s><s>Fendall Hawkins
 Theodore Bikel ...</s><s>Ruski kapetan
 Tessie O'Shea ...</s><s>Alice Foss (telefonistica)
 John Phillip Law ...</s><s>Alexei Kolchin
 Ben Blue ...</s><s>Luther Grilk (gradski pijanac)</s>

<s>Don Keefer ...</s><s>Irving Christiansen
 Andrea Dromm ...</s><s>Alison Palmer
 Sheldon Collins ...</s><s>Pete Whittaker
 Guy Raymond ...</s><s>Lester Tilly
 Cliff Norton ...</s><s>Charlie Hinkson
 Michael J. Pollard ...</s><s>Stanley, avio-mehaničar
 Richard Schaal ...</s><s>Oscar Maxwell
 Milos Milos ...</s><s>Lysenko
 Cindy Putnam ...</s><s>Annie Whittaker</s>

<s>Izvori</s>

<s>Vanjske veze 
 
 
 
 
 The Russians Are Coming, The Russians Are Coming Facebook Fan Page</s>

<s>Američki filmovi
Filmske komedije
Satirični filmovi
Podmornički filmovi
Filmovi o Hladnom ratu
Authority control 2</s>

